Բայց արի ու տես, որ այսքանից հետո էլ Հայաստանի ԱԳՆ-ն լույսը դեռ չբացված տագնապ է հնչեցնում դրա մասին: Կովկասում, մեր հարևան երկրներում, Արաբական թերակղզում, այսինքն, հենց մեր քթի տակ, շատ ավելի բարդ, վտանգավոր ու մեզ համար կենսական իրադարձություններ են ծավալվում, որոնց մասին Էդվարդ Նալբանդյանը երբեմն ամիսներով, իսկ հաճախ էլ ընդհանրապես բառ չի ասում: Իսկ հիմա, արի ու տես, որ կորեական թնջուկը նրան միանգամից ոտքի է հանել: Հանուն ինչի՞: Ո՞ր մի գերտերությանն է ցանկանում այս անգամ հաճոյանալ նա և ինչո՞ւ է արհեստական բարդություն ստեղծում մի երկրի հետ, որի հետ ունենք չեզոք հարաբերություններ: Այս հարցերը միայն մի պատասխան ունեն, որը քաղաքականությունից դուրս է: Պետք է մտածել, որ Նալբանդյանը շատ վատ երազ է տեսել միջուկային աղետի մասին, երազահանով ճշտել է դրա բացատրությունը ու իսկույն նստել է հայտարարություն գրելու: